ปัจจุบันผมอายุ 23 ปีไม่เคยมีเซ็กซ์​มาก่อน พอไดเมีแฟนก็มีเซ็กซ์​กัน ผมใส่ถุงยางพอสอดใส่ได้สักพักไม่เกิน 3แล้วก็เสร็จทันที น้อยสุด ไม่ถึง1นาที นานสุดก็ประมาณ5นาที ผมออกกำลังกายทุกวัน ตื่นเช้าพักผ่อนเพียงพอ กินอาหารครบ3มื้อเป็นบางวัน แต่ก่อนจะมีแฟน ผมช่วยเหลือตัวเองและดูหนังโป๊บ่อย อยากทราบว่าสาเหุนี้เกี่ยวกันมั้ยครับ ปัจจุบันก็ดูบ้างและช่วยเหลือตัวเองก็เสร็จไวเหมือนกัน มียาทาหรือยากินช่วยให้มีเซ็กซ์​นานขึ้นไหมครับ ผมไม่มีความมั่นใจในตัวเองเลย ยาชาสำหรับทาสามารถทาได้ไหม หาซื้อได้ที่ไหนครับ
สวัสดีค่ะ อาการหลั่งเร็วนั้น คือภาวะที่มีการหลั่งน้ำอสุจิเร็วเกินไป ไม่สามารถควบคุมชะลอการหลั่งได้โดยอาจมีสาเหตุได้จาก-สาเหตุทางกาย เช่น ความผิดปกติของฮอร์โมน การอักเสบหรือติดเชื้อ จากการใช้ยาบางชนิด มีโรคเกี่ยวกับความผิดปกติของระบบประสาท เคยมีเส้นเลือดตีบหรือแตกในสมอง หรือระบบประสาทบริเวณอุ้งเชิงกรานได้รับความเสียหาย-สาเหตุทางใจ เช่น ความเครียด วิตกกังวล ความตื่นเต้นระหว่างการมีเพศสัมพันธ์ การไม่คุ้นชินกับการมีเพศสัมพันธ์ เช่นปกติมักจะกระตุ้นด้วยวิธีอื่นๆแทน ทำให้เคยชินกับวิธีนั้นๆแนะนำพบแพทย์ทั่วไปเพื่อประเมินเบื้องต้นก่อนว่ามีสาเหตุทางกายใดๆที่เป็นไปได้หรือไม่ หากเป็นสาเหตุทางจิตใจนั้นอาจจะต้องส่งปรึกษาจิตแพทย์หรือนักจิตบำบัดต่อไป หากมีปัญหามากจนไม่สามารถร่วมเพศได้การดูแลตัวเองเบื้องต้น ควรปรึกษากับคู่นอนเกี่ยวกับปัญหาที่เกิดขึ้น สร้างความสัมพันธ์ ฝึกเล้าโลมทางเพศอย่างเหมาะสม ไม่ควรหมกมุ่นเรื่องเพศมากจนเกินไป ดูแลสุขภาพทั่วไปเช่นออกกำลังกายสม่ำเสมอ พักผ่อนให้เพียงพอ รับประทานอาหารให้ครบ 5 หมู่ ยังไม่ควรซื้อยากระตุ้นให้อวัยวะเพศแข็งตัวมารับประทานเองนะคะ เนื่องจากเป็นยาที่มีผลข้างเคียงที่อันตรายได้ถ้าใช้อย่างผิดวิธี